|  |  |  |  |
| --- | --- | --- | --- |
|  Rīgā | 05.12.2017. | Nr. | 01-05/4495 |
| Uz |  | Nr. |  |

Valsts kancelejai

|  |
| --- |
| Par Ministru kabineta 2017.gada 21.marta sēdes protokollēmuma (prot. Nr.14 31.§) “Informatīvais ziņojums “Par Nodarbinātības padomes ietvaros identificēto pasākumu kopumu un to izpildes termiņiem”” 3.1.1. un 3.1.2 apakšpunktā doto uzdevumu izpildi  |

Pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 164.4. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2017.gada 21.marta sēdes protokollēmuma (prot. Nr.14. 31.§) “Informatīvais ziņojums “Par Nodarbinātības padomes ietvaros identificēto pasākumu kopumu un to izpildes termiņiem”” 3.1.1. un 3.1.2 apakšpunktā doto uzdevumu izpildi”.

|  |  |  |
| --- | --- | --- |
| 1. | Iesniegšanas pamatojums | Protokollēmuma projekts ir izstrādāts, lai izpildītu Ministru kabineta 2017. gada 21. marta sēdes protokollēmuma (prot. Nr.14 31.§) 3.1.1. un 3.1.2 apakšpunktā dotos uzdevumus Izglītības un zinātnes ministrijai (turpmāk – ministrija).Ministrija ir izvērtējusi iespēju atvieglot pasniedzēju slodžu regulējumu un rast iespēju organizēt mācību darbu 12 mēnešus gadā (Ministru kabineta 2017. gada 21. marta sēdes protokols Nr. 14 31.§ 3.1.1. apakšpunkts). Ministrija atzīst, ka atvieglojumi nav iespējami, jo Izglītības likuma 52. panta 2. punkts nosaka, ka pedagogam ir tiesības saņemt valsts garantētu apmaksātu ikgadējo astoņu nedēļu atvaļinājumu. Tomēr esošā normatīvā regulējuma ietvaros var rast risinājumus. Izglītības likuma 28. pants nosaka, ka izglītības iestāde ir patstāvīga izglītības programmu izstrādē un īstenošanā, darbinieku izraudzīšanā, finanšu, saimnieciskajā un citā darbībā saskaņā ar šo likumu, citiem likumiem un normatīvajiem aktiem un izglītības iestādes nolikumu vai satversmi. Izglītības iestādei ir jāorganizē darbs tā, lai nodrošinātu licencēto programmu īstenošanu. Izglītības iestādes vadītājs savu pilnvaru ietvaros patstāvīgi lemj par izglītības iestādes intelektuālo, finanšu un materiālo līdzekļu izmantošanu un nosaka izglītības iestādes darbinieku darba samaksu, kas nav mazāka par Ministru kabineta noteikto darba samaksu (30.panta otrā daļa). Izglītības iestādes vadītājs var īstenot elastīgu pieeju, plānojot pedagogu atvaļinājumu grafiku. Saskaņā ar Ministru kabineta 2016. gada 5.jūlija noteikumu Nr.445 “Pedagogu darba samaksas noteikumi” 3.pielikuma 1.punktu darba slodze profesionālās izglītības pedagogiem, kas atbilst mēneša darba slodzes likmei, ir 1320 darba stundas gadā. Savukārt minēto noteikumu 34.punkts nosaka, ka “pedagoga darba slodze – kopējais tarificēto stundu skaits nedēļā – nedrīkst pārsniegt [Darba likumā](https://likumi.lv/ta/id/26019-darba-likums) noteikto normālo nedēļas darba laiku – 40 stundas nedēļā, neskaitot promesoša pedagoga aizvietošanu”, tas ir, 1760 stundas gadā.Valsts izglītības informācijas sistēmā (VIIS) pieejamās informācijas par profesionālās izglītības iestāžu pedagogu tarifikāciju analīze liecina, ka tikai neliela daļa no profesionālās izglītības iestāžu pedagogiem ir tarificēta ar darba slodzi, kas tuva normālajam darba laikam. Minētā normatīvā regulējuma un datu analīze liecina, ka pedagogu darba samaksas noteikumi nerada šķēršļus profesionālās izglītības iestādēm organizēt mācības 12 mēnešus gadā.Līdz 2017.gada 31.decembrim plānots izstrādāt grozījumus Ministru kabineta 2014.gada 28.oktobra noteikumos Nr. 662 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību“. Šajos grozījumos ir paredzēts nodrošināt iespēju iesaistīt nozaru speciālistus profesionālās izglītības īstenošanā.Pieaugušo izglītībā tiek izmantotas visdažādākās metodes, formas un veidi: veidotas atsevišķas pieaugušo izglītojamo grupas, jauktas grupas − pieaugušie iesaistās mācību darbā sākotnējās profesionālās izglītības audzēkņu grupās atsevišķu moduļu/kursu apguvei −, tiek izmantotas patstāvīgā darba metodes, izmantotas attālināto mācību iespējas. Mācības notiek izglītības iestādē, darba vietā vai uzņēmuma mācību telpā. Nozaru speciālisti kā mācībspēki tiek iesaistīti izglītības procesa īstenošanā. Izmantojot visas iespējas pieaugušo izglītības elastības veicināšanai, profesionālās izglītības iestādēm nav šķēršļu organizēt darbu 12 mēnešus gadā.Ministrija sadarbībā ar Izglītības kvalitātes valsts dienestu ir izvērtējusi iespēju vienkāršot privātajam sektoram paredzēto valsts profesionālās izglītības iestāžu izglītības programmu saskaņošanu (Ministru kabineta 2017. gada 21. marta sēdes protokols Nr. 14 31.§ 3.1.2. apakšpunkts). Profesionālās izglītības programmu licencēšanas kārtība noteikta Ministru kabineta 2009. gada 14. jūlija noteikumos Nr. 775 “Vispārējās un profesionālās izglītības programmu licencēšanas kārtība”. Ņemot vērā vienlīdzīgas konkurences apsvērumus, licencēšanas kārtība ir identiska gan valsts, gan pašvaldību, gan privātpersonu dibinātajām izglītības iestādēm. Izglītības kvalitātes valsts dienests ir vienkāršojis licencēšanas procedūras, izglītības iestādēm nodrošinot izglītības programmu iesniegšanu licencēšanai elektroniski, lai šādā veidā saīsinātu dokumentu aprites laiku, kā arī vienkāršotu izglītības iestādes informēšanu par izglītības programmās veicamajām korekcijām.Izglītības iestādei ir tiesības īstenot izglītības iestādes vadītāja apstiprinātas pieaugušo neformālās izglītības programmas bez licences saņemšanas, bet citas juridiskās un fiziskās personas, kas nav reģistrētas Izglītības iestāžu reģistrā, − pēc licences saņemšanas pašvaldībā.Modulāro profesionālās izglītības programmu īstenošana profesionālajā tālākizglītībā un atsevišķu moduļu īstenošana profesionālās pilnveides programmās nodrošina paraugu, kura izmantošana atvieglina un paātrina programmu izstrādes un pārbaudes gaitu. Īstenojot modulārās profesionālās izglītības programmas pieaugušo izglītībā, ir iespējams teoriju apgūt izglītības iestādē, bet praksi uzņēmumā.Lai nodrošinātu vienlīdzīgu attieksmi, kvalitāti, īstenojot vienādas izglītības programmas, ministrija iesaka neveidot atsevišķus noteikumus privātajam sektoram paredzēto valsts profesionālās izglītības iestāžu izglītības programmu saskaņošanai.Ievērojot minēto informāciju, ministrija lūdz atzīt Ministru kabineta 2017. gada 21. marta sēdes protokollēmuma (prot. Nr. 14 31.§) “Informatīvais ziņojums “Par Nodarbinātības padomes ietvaros identificēto pasākumu kopumu un to izpildes termiņiem”” 3.1.1. un 3.1.2 apakšpunktā dotos uzdevumus par izpildītiem.  |
| 2. | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | Nav attiecināms. |
| 4. | Informācija par saskaņojumiem ar Eiropas Savienības institūcijām | Nav attiecināms. |
| 5. | Politikas joma | Izglītības un zinātnes politika |
| 6. | Atbildīgā amatpersona | Izglītības un zinātnes ministrijas Izglītības departamenta direktora vietniece pedagogu un pieaugušo izglītības jomā Baiba Bašķere. |
| 7. | Uzaicināmās personas | Izglītības un zinātnes ministrijas Izglītības departamenta direktora vietniece pedagogu un pieaugušo izglītības jomā Baiba Bašķere. |
| 8. | Projekta ierobežotas lietošanas statuss | Nav ierobežotas lietošanas statusa. |
| 9. | Cita informācija | Nav.  |

Pielikumā: Ministru kabineta sēdes protokollēmuma projekts “Par Ministru kabineta 2017.gada 21.marta sēdes protokollēmuma (prot. Nr.14. 31.§) “Informatīvais ziņojums “Par Nodarbinātības padomes ietvaros identificēto pasākumu kopumu un to izpildes termiņiem”” 3.1.1. un 3.1.2 apakšpunktā doto uzdevumu izpildi” uz 1.lp. (datne: IZMProt\_270617\_NPadome)

Ministrs K.Šadurskis

L.I.Strode

67047754, laura-iveta.strode@izm.gov.lv